Kelenjar prepus

Kelenjar prepus ialah kelenjar eksokrin yang terletak di hadapan genital sesetengah mamalia (termasuk mencit) dan mengeluarkan feromon. Kelenjar prepus pada haiwan jantan juga dikenali sebagai kelenjar kulup sementara pada haiwan betina, kelenjar ini juga dikenali sebagai kelenjar kelentit atau kelenjar klitoris.

Kelenjar prepus yang paling dikaji ialah yang pada mencit rumah dan tikus mondok, kerana kedua-dua spesies ini ialah organisma model penting dan kerana kelenjar prepusnya adalah hampir serupa strukturnya dengan kelenjar minyak pada manusia.  Kelenjar prepus pada rusa kesturi jantan mengeluarkan kesturi berbau kuat yang berkepentingan ekonomi kerana digunakan dalam pewangi.

Homolog manusia
Ada perdebatan tentang sama ada manusia mempunyai homolog berfungsi kepada kelenjar prepus. Kelenjar prepus pertama kali diperhatikan oleh Edward Tyson dan pada 1694 selengkapnya digambarkan oleh William Cowper yang menamainya kelenjar Tyson sempena Tyson. Ini digambarkan sebagai kelenjar minyak terubah terletak di antara korona dengan permukaan dalaman kulup zakar manusia. Kelenjar ini dipercayai paling kerap dijumpai di dalam sulkus balanoprepus. Rembesannya mungkin merupakan salah satu komponen smegma.

Sesetengah, termasuk Satya Parkash, mempertikaikan kewujudannya. Sementara manusia mungkin tidak mempunyai taraan anatomi sebenar, istilah ini mungkin kadang-kadang digunakan untuk jerawat kuning keputih-putihan kecil kadang-kadang dijumpai pada korona glans zakar. Nama betul untuk struktur ini ialah papul zakar kemutiaraan (atau papiloma hirsutoid). Menurut pengkritik, ini bukan kelenjar tetapi hanya tebalan kulit dan tidak terlibat dalam pembentukan smegma.

Lihat juga
 Senarai kelenjar khusus dalam sistem integumen manusia

Rujukan

Anatomi seks
Prepus, Kelenjar